Diari Oficial de la Generalitat Valenciana


Sumari del DOGV 9356, del 07-06-2022 (2022/4950)

DECRET 66/2022, de 20 de maig, del Consell, pel qual es modifica la denominació de l'institut universitari d'investigació «Institut de Biologia Molecular i Cel·lular», amb acrònim IBMC, en «Institut d'Investigació, Desenvolupament i Innovació en Biotecnologia Sanitària d'Elx», amb acrònim IDiBE, de la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/05/20/66/dof/vci/html**

### Dades del document

Número de DOGV
:   9356

Data del DOGV
:   07-06-2022

Secció del DOGV
:   I. DISPOSICIONS GENERALS

Número del document
:   2022/4950


Data del document
:   20-05-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Universitat Miguel Hernández
    * legislació
    * biologia
    * centre d'investigació
    * investigació científica

DECRET 66/2022, de 20 de maig, del Consell, pel qual es modifica la denominació de l'institut universitari d'investigació «Institut de Biologia Molecular i Cel·lular», amb acrònim IBMC, en «Institut d'Investigació, Desenvolupament i Innovació en Biotecnologia Sanitària d'Elx», amb acrònim IDiBE, de la Universitat Miguel Hernández d'Elx. [2022/4950]  
  
L'institut universitari d'investigació «Institut de Biologia Molecular i Cel·lular» (IBMC) va ser creat mitjançant el Decret 134/2002, de 27 d'agost, del Consell (DOGV 29.8.2002).  
La Universitat Miguel Hernández d'Elx ha proposat la modificació de la denominació de l'institut universitari d'investigació «Institut de Biologia Molecular i Cel·lular» (IBMC), que passaria a denominar-se «Institut d'Investigació, Desenvolupament i Innovació en Biotecnologia Sanitària d'Elx» (IDiBE), amb l'acord previ del Consell de Govern del dia 29 d'octubre de 2018 i informe favorable del Consell Social de data 27 d'abril de 2021, de la universitat esmentada.  
La proposta de canvi de denominació ha sigut objecte d'informe favorable emés per l'Agència Valenciana d'Avaluació i Prospectiva l'11 d'abril de 2022.  
El Consell Valencià d'Universitats i Formació Superior, en el ple del dia 22 de juliol de 2021, ha tingut coneixement de la sol·licitud de modificació de la denominació de l'institut esmentat, de conformitat amb el que es disposa en l'article 12 de la Llei 4/2007, de 9 de febrer, de la Generalitat, de coordinació del sistema universitari valencià.  
Per això, d'acord amb el que s'estableix en l'article 10 de la Llei 6/2001, de 21 de desembre, d'universitats, modificada per la Llei orgànica 4/2007, de 12 d'abril, a proposta de la consellera d'Innovació, Universitats, Ciència i Societat Digital, i amb la deliberació prèvia del Consell, en la reunió del dia 20 de maig de 2022,  
  
DECRETE  
  
Article 1. Modificació de denominació  
Es modifica la denominació de l?«Institut de Biologia Molecular i Cel·lular» (IBMC), que passarà a denominar-se «Institut d'Investigació, Desenvolupament i Innovació en Biotecnologia Sanitària d'Elx» (IDiBE), de la Universitat Miguel Hernández d'Elx.  
  
Article 2. Inscripció en el Registre d'Universitats, Centres i Títols  
D'acord amb l'article 13.1 del Reial decret 1509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza es comunicarà a aquest a l'efecte de la inscripció.  
  
DISPOSICIÓ ADDICIONAL  
  
Única. Incidència pressupostària  
La implementació i posterior desplegament d'aquest decret no tindrà cap incidència en la dotació de tots i cada un dels capítols de despesa assignada a la Conselleria d'Innovació, Universitats, Ciència i Societat Digital, i en tot cas haurà de ser atesa amb els mitjans personals i materials de la Universitat Miguel Hernández d'Elx.  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 20 de maig de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats, Ciència i Societat Digital,  
CAROLINA PASCUAL VILLALOBOS


Còpia Permalink ELI